CELEX: 32017R1587
Language: mt
Date: 2017-09-19 00:00:00
Title: Regolament ta' Implimentazzjoni tal-Kummissjoni (UE) 2017/1587 tad-19 ta' Settembru 2017 li jemenda r-Regolament (UE) Nru 642/2010 dwar regoli ta' applikazzjoni għar-Regolament tal-Kunsill (KE) Nru 1234/2007 dwar id-dazju ta' importazzjoni fis-settur taċ-ċereali

20.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 241/15
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/1587
   tad-19 ta' Settembru 2017
   li jemenda r-Regolament (UE) Nru 642/2010 dwar regoli ta' applikazzjoni għar-Regolament tal-Kunsill (KE) Nru 1234/2007 dwar id-dazju ta' importazzjoni fis-settur taċ-ċereali
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 180 tiegħu,
   Billi:
   
               (1)
            
            
               Ir-Regolament tal-Kummissjoni (UE) Nru 642/2010 (2) jistipula regoli dwar il-kalkolu u l-iffissar tad-dazju fuq l-importazzjoni fuq ċerti prodotti, inklużi prodotti li jaqgħu taħt il-kodiċi NM 1001 11 00, 1001 19 00, ex 1001 99 00 (qamħ komuni ta' kwalità għolja għajr dak għaż-żerriegħa), 1002 10 00 u 1002 90 00.
            
         
               (2)
            
            
               Skont id-Deċiżjoni tal-Kunsill (UE) 2017/38 (3), il-Kunsill qabel dwar l-applikazzjoni provviżorja tal-Ftehim Ekonomiku u Kummerċjali Komprensiv bejn il-Kanada, minn naħa waħda, u l-Unjoni Ewropea u l-Istati Membri tagħha min-naħa l-oħra (“il-Ftehim”).
            
         
               (3)
            
            
               L-Artikolu 2.4 tal-Ftehim jipprevedi t-tnaqqis jew l-eliminazzjoni ta' dazji doganali fuq oġġetti li joriġinaw minn kwalunkwe Parti skont skedi għat-tneħħija tat-tariffi stipulati fl-Anness 2-A tal-Ftehim. Il-punt 3(d) ta' dak l-Anness jistipula t-tneħħija ta' dazji doganali fuq ċerti prodotti, inklużi l-prodotti li jaqgħu taħt il-kodiċi NM 1001 11 00, 1001 19 00, ex 1001 99 00 (qamħ komuni ta' kwalità għolja għajr dak għaż-żriegħ), 1002 10 00 u 1002 90 00, fi tmien stadji ndaqs, li jibdew fid-data meta jidħol fis-seħħ il-Ftehim.
            
         
               (4)
            
            
               Għalhekk, ir-Regolament (UE) Nru 642/2010 għandu jiġi emendat skont dan. L-emendi proposti jenħtieġ li japplikaw mill-21 ta' Settembru 2017, id-data tal-applikazzjoni provviżorja tal-Ftehim u għaldaqstant dan ir-Regolament jenħtieġ li jidħol fis-seħħ malajr kemm jista' jkun.
            
         
               (5)
            
            
               Il-miżuri stipulati f'dan ir-Regolament huma konformi mal-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Ir-Regolament (UE) Nru 642/2010 huwa emendat kif ġej:
   
               (1)
            
            
               Fl-Artikolu 2, għandu jiżdied il-paragrafu li ġej:
               “5.   Fir-rigward tal-prodotti li joriġinaw fil-Kanada u li jaqgħu taħt il-kodiċi NM 1001 11 00, 1001 19 00, ex 1001 99 00 (qamħ komuni ta' kwalità għolja għajr dak għaż-żerriegħa), 1002 10 00 u 1002 90 00, id-dazju tal-importazzjoni għandu jkun ugwali għal perċentwal iffissat skont il-paragrafu 2 u, jekk ikun xieraq, il-paragrafu 4. Il-perċentwal li għandu jiġi applikat huwa stabbilit fl-Anness Ia. Id-dazju ta' importazzjoni għandu jitqarreb għal mill-inqas l-eqreb EUR 0,001.”
            
         
               (2)
            
            
               Jiddaħħal l-Anness Ia, li t-test tiegħu huwa stabbilit fl-Anness ta' dan ir-Regolament.
            
         Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-21 ta' Settembru 2017.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Settembru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Ir-Regolament tal-Kummissjoni (UE) Nru 642/2010 tal-20 ta' Lulju 2010 dwar regoli ta' applikazzjoni għar-Regolament tal-Kunsill (KE) Nru 1234/2007 dwar id-dazju ta' importazzjoni fis-settur taċ-ċereali (ĠU L 187, 21.7.2010, p. 5).
   
      (3)  Id-Deċiżjoni tal-Kunsill (UE) 2017/38 tat-28 ta' Ottubru 2016 dwar l-applikazzjoni provviżorja tal-Ftehim Ekonomiku u Kummerċjali Komprensiv bejn il-Kanada, minn naħa waħda, u l-Unjoni Ewropea u l-Istati Membri tagħha min-naħa l-oħra (ĠU L 11, 14.1.2017, p. 1080).
   
      ANNESS
      “
            ANNESS Ia
            
               Il-perċentwal imsemmi fl-Artikolu 2(5)
            
            
                        Sena
                     
                     
                        Perċentwal
                     
                  
                        2017
                     
                     
                        87,5
                     
                  
                        2018
                     
                     
                        75
                     
                  
                        2019
                     
                     
                        62,5
                     
                  
                        2020
                     
                     
                        50
                     
                  
                        2021
                     
                     
                        37,5
                     
                  
                        2022
                     
                     
                        25
                     
                  
                        2023
                     
                     
                        12,5
                     
                  
                        2024 u kull sena sussegwenti
                     
                     
                        0 (mingħajr dazju)
                     
                  ”